ኣንጻር ኮሮናቫይረስ ዝግበር ዓለማዊ ቃልሲ ዝመርሕ ዘሎ ኢትዮጵያዊ ቻይና፡ ስርዓት ምትንፋስ ዘጥቅዕ ሓደ ዘይፍለጥ ቫይረስ ከም ዝረኸበት ትካል ጥዕና ዓለም ክፈልጦ ካብ ዝገበረትሉ ጻት ኣትሒዙ፡ ኮሮናቫይረስ ዝተባህለ ተላባዒ ቫይረስ፡ ሕማም ርእሲ ዓለም ኾይኑ ቐጺሉ ኣሎ። እዚ ሕማም ልሙድ ማህበራዊ ምንቅስቓስ ሰባት ደሪቱ፣ ብርክት ዝበሉ ካብን ናብን ዝግበሩ ጉዕዞታት ገቲኡ፣ ሓቢርካ ምስሓቕንን ምጽዋትን ክተርፍ ገይሩ። ተኣኪብኻ ዝሞተ ሰብ ክትቀብር ኾነ ጽንዓት ይሃብኩም ክትብል ዘግብር ዕድል የብሉን። ሰላምታ እግዝሄር ካብ ኢድ ናብ እግርን ካልኦት ክፍልታት ሰብነትን ቐይሩ፤ ርክባቶም'ውን ብማዕዶ ምስ ዝኸውን'ዩ ጥዕንኦም ከውሕሱ ዝኽሉ ዝብል ዓለማዊ መገዲ ምክልኻል ዝርግሐ እቲ ቫይረስ ኮይኑ ኣሎ። ክታበት ክሳዕ ዝርከብን ሰባት በቲ ቫይረስ ተለኺፎም ኣካላዊ ናይ ምጽዋር ዓቕሚ ክሳብ ዘማዕብሉን፡ ዓቕሚ ምልባዕ እቲ ቫይረስ ንክጎድል ክውደስ ዘለዎ ስጉምቲ ንሓንሳእን ንሓዋሩን ሕብረተሰባዊ ባህሪ ምቕያር ምኻኑ ተመራመርቲ ጥዕና ይሕብሩ። ከምዚ ዓይነት ሓደጋታት ንምክልኻል ማሕበረሰባዊ ባህሪ ምቕያር ኣገዳሲ ምኻኑ ዝገልጽ ሙሁር ማሕበራዊ ዕዮ [ሶሻል ዎርክ] ሓጋዚ ፕሮፌሰር ቢነጋ ሃይለስላሰ፡ ማሕበረሰባዊ ባህሪ ምቕያር ቀሊል'ኳ እንተዘይኮነ ግድን ክመጽእ ግን ኣለዎ ብምባል፡ ዝስዕብ ሞያዊ መብርሂኡ ይህብ። ወድ ሰብ ስለ ምንታይ ባህሪኡ ምቕያር ይኸብዶ?
